《沧州五龙池》
明代·陶安

帝遣神鳞变化雄，圆湫澄碧隐幽宫。天浮片影星芒动，地涌灵幽海脉通。

五色蜿蜒遗旧迹，一方润泽溥玄功。我来亦待风雷信，烧尾桃花暖浪中。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。